Edward Lodewijk van Halen, conosesto cofà Eddie van Halen , el ze stà un ghitarista ołandeze nadurałizà statunitense. Co-fondadór de l'omonemo grupo, el vien anoverà tra i pì influenti, inovativi e tałentuozi ghitaristi de'l XX sècoło soratuto grasie a'l parfesionamento de ła tècnega de'l , che ła ga avuo un gran inpato so łe zenerasion sucesive de ghitaristi in partegołar de ła sena hard rock e heavy metal. Ła revista ła ło ga clasifegà a l'otavo posto tra i sento mejo ghitaristi de onji tenpo, mentre ła revista spesiałizada ła ło clasifega a'l primo . El gera el menor dei do fiołi de Jan van Halen, sasofonista e clarinetista jazz de Amsterdam, e de Eugenia van Beers, cazałina nasùa a Rangkasbitung, inte łe ałora Indie orientali olandesi , da na fameja de orizene zmisiàe olandezi e giavanezi; el vive inte i Paezi Basi fin ai sete ani, co el se trasferise insenbre a ła fameja inte i Stati Uniìi stabiłìndose a Pasadena. Zòvane zogador de bałon, el se avisina a ła mùzega studiando el pianoforte e ła bateria, ma ła só vera vocasion el ła trova a dòdaze ani co'l taca sonar ła ghitara de só fradèło mazor Alex: i do fradełi i crese zviłupando i propi stiłi muzegałi, studiando prevałentemente rock co na partegołar prediłesion par i The Beatles e i Led Zeppelin e, co riva el momento de formar el só primo grupo, in acordo co só fradèło, Eddie el passa definitivamente a ła ghitara e Alex a ła bataria. Verso el fenir dei ani setanta i do, insenbre a'l basista Michael Anthony e a'l cantante David Lee Roth, i crea el grupo dei Van Halen. Pasionà scritor de fantasiensa, a metà dei ani 90 el pùblega un romanzo de ła cołana Urania. El more el 6 otobre 2020 a 65 ani a cauza de un cancro a ła goła.